tere. meie blogi lugedes jääb kindlasti  kohati mulje, et teadvus on midagi müstilist ja väga vajalikku. kindlasti on ta müstiline, aga tema funktsioon ja funktsionaalsus on kaugel selgest. mitmed arvavad, et ega teadvusel tegelikult mingit funktsiooni polegi - me saaksime täpselt sama hästi hakkama ilma teadvuseta. seda ei pea uskuma, aga tuleb tunnistada, et kindlaid tõendeid selle kohta, et on tegevusi, mida me ilma teadvuseta teha ei saa või ei suuda, pole. seda on lihtsalt väga raske näidata, eriti kui viimase kahekümne aasta jooksul on selgunud, et inimesed saavad paljude tegevustega hakkama visuaalse teadvuse kaasabita.